Diari Oficial de la Generalitat Valenciana


Sumari del DOGV 8573, del 18-06-2019 (2019/6015)

RESOLUCIÓ de 10 de juny de 2019, del director general de Relacions amb les Corts, per la qual es publica el conveni marc entre la Fundació de la Comunitat Valenciana Centre d'Estudis Ambientals del Mediterrani i Formació (CEAM) i la Pontifícia Universitat Catòlica de Xile, per a la realització d'activitats en el marc del Projecte «Recovery and resilience of Chilean mediterranean forests after fire disturbance».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8573

Data del DOGV
:   18-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6015


Data del document
:   10-06-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de juny de 2019, del director general de Relacions amb les Corts, per la qual es publica el conveni marc entre la Fundació de la Comunitat Valenciana Centre d'Estudis Ambientals del Mediterrani i Formació (CEAM) i la Pontifícia Universitat Catòlica de Xile, per a la realització d'activitats en el marc del Projecte «Recovery and resilience of Chilean mediterranean forests after fire disturbance». [2019/6015]  
  
La Fundació de la Comunitat Valenciana Centre d'Estudis Ambientals del Mediterrani i Formació (CEAM) i la Pontifícia Universitat Catòlica de Xile han subscrit, prèvia tramitació reglamentària, els dies 27 de maig de 2019 i 12 de maig de 2019, respectivament, el conveni marc per a la realització d'activitats en el marc del projecte «Recovery and resilience of Chilean mediterranean forests after fire disturbance», i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 7 de juny de 2019 i número 486/2019, és procedent la publicació en el Diari Oficial de la Generalitat Valenciana del conveni marc esmentat, que figura annex a aquesta resolució.  
  
  
València, 10 de juny de 2019.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la Pontifícia Universitat Catòlica de Xile i la Fundació de la Comunitat Valenciana Centre d'Estudis Ambientals del Mediterrani per a la realització d'activitats en el marc del Projecte «Recovery and resilience of Chilean mediterranean forests after fire disturbance»  
  
Compareixen  
D'una part, la Pontifícia Universitat Catòlica de Xile, institució d'educació superior, R.U.T. núm. 60.770.757-4, per al seu Centre Científic i Tecnològic d'Excel·lència Centre d'Ecologia Aplicada i Sostenibilitat (CAPES per la seua denominació en idioma anglés, Center of Applied Ecology & Sustainability), la que concorre representada, segons s'acreditarà, pel seu vicerector d'Investigació, Pedro Bouchon Aguirre, de professió enginyer civil industrial, cèdula nacional d'identitat núm. 0.503.538-5, ambdós domiciliats en l'avinguda Libertador Bernardo O'Higgins, núm. 340, comuna i ciutat de Santiago, Xile, d'ara en avant i indistintament CAPES-UC.  
D'una altra part, la Fundació de la Comunitat Valenciana Centre d'Estudis Ambientals del Mediterrani, CIF W15977725, la qual concorre representada, fent ús de les facultats que li conferixen els estatuts de la Fundació, per la seua directora executiva, Salvadora Cabrera Avellá, amb DNI 67846446Q, ambdós domiciliats en Parc Tecnològic, carrer Charles R. Darwin, 14, 46528, Paterna, València, Espanya, d'ara en avant i indistintament CEAM.  
Ambdós representants, reconeixent-se mútuament capacitat jurídica suficient, subscriuen en nom de les respectives entitats el present conveni, d'ara en avant el conveni, i, a aquest efecte  
  
Exposen  
  
Primer. Antecedents generals  
1. El Programa d'Investigació Associativa, de CONICYT, en el marc del Tercer Concurs Nacional de Finançament Basal per a Centres Científics i Tecnològics d'Excel·lència 2013, va afavorir la iniciativa del Centre d'Ecologia Aplicada i Sostenibilitat, també conegut com a Center of Applied Ecology and Sustainability, patrocinat per la Pontifícia Universitat Catòlica de Xile. El dit centre està enfocat en l'estudi i la transferència de coneixement aplicat, interdisciplinari i rellevant que emergeix de cinc línies d'investigació independents, però interrelacionades: enriquiment del medi ambient per metall: dels efectes a la solució; processos microbians que subjauen la protecció ambiental; conservació i fisiologia ambiental; teoria poblacional aplicada a predir la dinàmica dels sistemes socioecològics, i maneig sostenible de recursos naturals i polítiques públiques relacionades.  
  
2. Per la seua banda, la Fundació de la Comunitat Valenciana Centre d'Estudis Ambientals del Mediterrani és una fundació del Sector Públic Valencià inscrita en el Registre de fundacions de la Comunitat Valenciana amb el número V93, l'objecte i finalitat del qual és la investigació ambiental, amb el següents objectius científics:  
- Estudiar i descriure els canvis que han tingut i tenen lloc en els ecosistemes mediterranis i la influència humana sobre els mateixos, per mitjà de la promoció i desenrotllament de projectes d'investigació i desenrotllament tecnològic.  
- Estudiar els processos físics, químics, geològics i biològics naturals en condicions geogràfiques mediterrànies, per al seu coneixement i per a la comprensió de les conseqüències de l'activitat humana sobre els mateixos, especialment la contaminació atmosfèrica i els seus efectes, per mitjà de la promoció i desenrotllament de projectes d'investigació i desenrotllament tecnològic.  
- Desenrotllar estratègies de maneig d'ecosistemes mediterranis que permeten compatibilitzar la conservació dels recursos naturals, amb una utilització racional del medi ambient mediterrani, per mitjà de la promoció i desenrotllament de projectes d'investigació i desenrotllament tecnològic.  
- Promoure l'educació i la formació en temes mitjà ambientals mediterranis, per mitjà del desenrotllament de docència especialitzada, la incorporació d'universitaris a projectes d'investigació i desenrotllament tecnològic, l'edició de publicacions especialitzades i el finançament d'ampliacions d'estudis en altres centres d'investigació.  
3. CAPES va presentar el projecte titulat «Recovery and resilience of Chilean mediterranean forests after fire disturbance», de codi REDES170097, al Concurs «Suport a la formació de xarxes internacionals entre centres d'investigació 2017», el que considera la participació del CEAM, i que va ser adjudicat, segons consta en la Resolució exempta núm. 7985, del 14 de novembre de 2017 de CONICYT.  
En virtut d'això, les parts, reconeixent-se plena capacitat desitgen celebrar el present conveni, i a aquest efecte, acorden les següents:  
  
  
Clàusules  
  
Primera. Objecte del conveni  
És objecte d'aquest conveni l'establiment d'un marc d'actuació conjunta per a establir una xarxa de col·laboració d'investigació a fi d'investigar i formar capital humà per a desenrotllar tècniques de prevenció d'incendis i estudiar formes de monitorar la recuperació de la vegetació per mitjà de la protecció dels ecosistemes en el curt i mitjà termini, tot això en el marc del projecte «Recovery and resilience of Chilean mediterranean forests after fire disturbance».  
  
Segona. Activitats  
S'espera que la col·laboració entre les parts es traduïsca en les següents activitats inicials:  
a) Passanties de capacitació a curt termini per a estudiants xilens de postgrau en CEAM.  
b) Investigadors del CEAM visitaran Xile per a compartir la seua experiència en el desenrotllament de projectes de monitoratge a llarg termini.  
c) Participació d'un seminari relacionat amb la recuperació de la vegetació després de l'incendi.  
d) Investigadors de CAPES visitaran CEAM per a enfortir la nova xarxa, desenrotllant noves propostes d'investigació i visitar els seus estudis de camp.  
  
Tercera. Recursos  
Els costos associats a aquests activitats estaran finançats pel projecte REDES170097.  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desenrotllament, no podran suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quarta: Convenis específics  
Les activitats i projectes a realitzar en virtut d'aquest conveni hauran de formalitzar-se per mitjà de la subscripció de convenis específics. En aquests documents es definiran, entre altres, els compromisos de les parts, els objectius, els terminis, la metodologia, aportacions requerits, siga en diners o en mitjans personals o materials, forma d'entrega de tals aportacions, la propietat intel·lectual i els responsables.  
  
Quarta. Coordinadors del conveni  
Per a coordinar les relacions de les parts en connexió a aquest conveni, cada part designa les persones següents:  
CAPES designa com el seu coordinador el Dr. Eduardo Arellano, adreça electrònica iltoyeheyaexfyu@fz.at, telèfon +29971330683.  
CEAM designa com el seu coordinador el Dr. Alberto Vilagrosa, adreça electrònica g.nwqinildh@ta.xb, telèfon 105 496 485.   
Cada part podrà reemplaçar les persones ací designades com a coordinadores per una altra persona de la seua dependència, havent de notificar a l'altra part la nova designació.  
  
Sisena. Situació jurídica  
La realització d'activitats conjuntes per part de personal del CEAM i del CAPES no suposarà l'alteració de la situació jurídica amb l'entitat a què estiga incorporat l'investigador.  
  
Setena. Lloc d'execució  
Es considera que, en la realització d'activitats conjuntes, el lloc en què seran portades a efecte serà el que tinga assignat l'investigador en la respectiva entitat.  
  
Huitena. Ús d'infraestructura  
El personal del CEAM i de CAPES podran utilitzar les infraestructures de l'altra entitat i beneficiar-se de les facilitats que aquesta puga oferir per a realitzar les activitats que s'acorden entre les parts, per mitjà de convenis específics si és necessari, agafant-se ?per a aquests efectes- a la normativa interna de funcionament de l'entitat propietària de les infraestructures.  
  
Novena. Informació confidencial  
Cada part al moment de rebre informació («part receptora») de l'altra part («part emissora»), s'obliga a respectar totes i cada una de les obligacions i restriccions contingudes en la present clàusula.  
Per als efectes d'aquest conveni, s'entén per informació confidencial tots els antecedents, coneixements i/o dades, escrits o verbals, continguts en documents, informes, bases de dades, registres, suports d'informació o altres materials, i en general, tot suport i/o vehicle apte per a l'emmagatzematge, processament, transmissió i/o comunicació de dades de manera digital, audible, visual, audiovisual, escrita o de qualsevol tipus, als quals les parts accedisquen, puguen accedir o hagen tingut accés, directament o indirectament, per qualsevol mitjà en virtut de la seua relació, per si o a través de persones o empreses amb les quals es vinculen o relacionen d'alguna manera.  
Les parts acorden que tota informació a ser transmesa i/o revelada ha de ser considerada confidencial sense necessitat de cap identificació especial.  
Igualment, les parts es comprometen a respectar, en relació amb les dades contingudes en la informació confidencial, el que disposa la legislació aplicable relativa a propietat intel·lectual i protecció de dades de caràcter personal.  
No serà considerada com a informació confidencial:  
a) La informació que la part receptora puga provar que tenia en el seu poder per títol legítim abans de la firma d'aquest conveni i que no haguera rebut de la part emissora o d'un tercer directament relacionada amb aquesta.  
b) La informació que la part receptora puga provar que era de domini públic en el moment de la firma del conveni, o que, després de tal moment, passe a ser de domini públic sense la seua intervenció.  
  
c) La informació que la part receptora puga provar que havia entrat en la seua possessió per títol legítim, després de la data d'aquest conveni i que no haguera rebut de la part emissora.  
d) Qualsevol combinació de diverses informacions confidencials no es considerarà dins de les excepcions precedents en el cas que una d'aquestes siga de domini públic o estiga en possessió de la part receptora en el moment de subscriure el present document; només si la combinació d'informacions en la seua totalitat és de domini públic o estiga en possessió de la part receptora podrà considerar-se englobada en les precedents excepcions.  
Les parts s'obliguen a mantindre en estricta reserva la informació confidencial i a la no-divulgació de la dita informació a cap persona o entitat, de totes maneres o tipus de reproducció.  
Així mateix, les parts s'obliguen a no utilitzar la informació confidencial per a fins diferents de l'assenyalat en aquest conveni, ni a usar la dita informació en benefici propi o de tercers, més enllà de l'objecte en virtut del qual ha sigut posada en el seu coneixement.  
Les parts s'obliguen a no divulgar informació que l'altra qualificara com a confidencial i no susceptible de ser difosa, excepte resolució d'autoritat competent, obligació legal o que la dita informació haja passat a ser pública per altres mitjans.  
Les disposicions de la present clàusula no s'estenen a cap informació confidencial que siga requerida per la llei, cort, tribunal, autoritat, organisme regulador o borsa de valors per a ser revelada. No obstant això, previ a la divulgació que haja de fer la part receptora, aquesta haurà de notificar immediatament per escrit a la part emissora perquè puga sol·licitar les mesures necessàries tendents a impedir o limitar l'abast de la necessitat de divulgar la informació confidencial. Al realitzar qualsevol divulgació davall aquest article, la part receptora només comunicarà la informació confidencial estrictament necessària per a complir amb el requisit aplicable.  
Les obligacions anteriors són aplicables a les parts, els seus directors, funcionaris, assessors, o altres que, per qualsevol motiu, tinguen accés a informació confidencial proporcionada per la part emissora en virtut del present acord, assumint la part receptora l'obligació de fer que aquests persones complisquen amb les obligacions de confidencialitat contingudes en el present conveni.  
L'obligació de confidencialitat es mantindrà vigent per tot el termini del conveni i per un període de tres (3) anys comptats des de la terminació del present conveni o fins que la informació siga pública, la qual cosa ocórrega primer.  
En qualsevol dels casos de difusió de resultats es farà sempre referència especial al present conveni.  
  
Desena. Propietat intel·lectual i industrial  
Les parts, d'acord amb la legislació vigent, vetlaran per la protecció de la propietat intel·lectual o limitacions que s'acorden en els convenis específics, per a l'intercanvi d'informació científica, tècnica i de les dades usats en treballs realitzats d'acord amb aquest conveni.  
  
  
Onzena. Vigència  
El present conveni entrarà en vigor el mateix dia de la seua firma posada en el present instrument i s'estendrà per dos anys, prorrogables automàticament per dos anys més, si cap de les parts manifestara el contrari per mitjà d'avís escrit amb seixanta dies d'anticipació a la data del venciment original.  
  
Dotzena. Modificació i terme anticipat del conveni  
El present conveni podrà acabar-se anticipadament per les causes següents:  
a) L'acord mutu de les parts o la denúncia expressa d'una d'aquestes, per la impossibilitat sobrevinguda de realitzar les actuacions objecte del conveni, per causa aliena a la seua voluntat. En aquest cas, la part afectada per aquesta impossibilitat ho comunicarà a l'altra part amb l'antelació suficient a la data en què haja de donar-se per acabat per acabat anticipadament el conveni.  
c) L'incompliment de les obligacions i compromisos assumits per part d'algun dels firmants. En aquest cas, qualsevol de les parts podrà notificar a la part incomplidora un requeriment perquè complisca en un determinat termini amb les obligacions o compromisos que es consideren incomplits, en els termes establit en l'article 51 de la Llei 40/2015, d'1 d'octubre, de règim jurídic del sector públic  
  
d) Per decisió judicial declaratòria de la nul·litat del conveni.  
Quan concórrega qualsevol de les causes anteriors, finalitzaran immediatament totes les activitats en curs. Les parts s'informaran mútuament de les activitats realitzades fins a la data d'extinció.  
Les parts podran modificar o donar per acabat el present conveni, per mutu acord i per escrit, dins del període de vigència d'aquest.  
  
  
Tretzena. Comissió de seguiment  
A fi d'assegurar una adequada coordinació en totes les qüestions relacionades amb el conveni, es constituirà una comissió mixta de seguiment i control, integrada per dos representants del CAPES i dos del CEAM, amb les funcions següents:  
1. Supervisar l'execució d'aquest conveni de col·laboració, així com adoptar les decisions i dictar les instruccions necessàries a fi d'assegurar la correcta realització de les activitats, incloent-hi la solució, en primera instància, de les controvèrsies d'interpretació i compliment que pogueren plantejar-se respecte d'aquest.  
2. Informar dels retards i incidències que pogueren presentar-se en l'execució del present conveni.  
Es remetrà una còpia de les actes, acords i informes que, si és el cas, emeta la comissió mixta de seguiment en execució de les seues funcions, a la direcció del CAPES i del CEAM.  
  
Catorzena. Resolució de conflictes  
Les entitats firmants es comprometen a resoldre de manera amistosa qualsevol desacord que puga sorgir en el desenrotllament del present conveni.  
  
Quinzena. Exemplars  
El present conveni es firma en dos exemplars del mateix tenor i valor legal, i en queda un en poder de cada una de les parts.  
  
Setzena. Publicitat  
De conformitat amb el que estableixen els articles 9.1.c i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, una vegada se subscriga el present conveni, es publicarà en el portal de transparència d'ambdós institucions.  
  
Dessetena. Personalitats  
La personalitat de Pedro Bouchon Aguirre per a representar la Pontifícia Universitat Catòlica de Xile, en la seua qualitat de vicerector d'Investigació, consta d'escriptura pública de data 30 de març de 2017, atorgada davant de la notària pública titular de la desena notaria de Santiago, Valeria Ronchera Flores, repertori núm. 2.948-2017.  
La personalitat de Salvadora Cabrera Avellá per a representar la Fundació de la Comunitat Valenciana Centre d'Estudis Ambientals del Mediterrani, en la seua qualitat de directora executiva, de conformitat amb l'Acord del Patronat de CEAM de data 2 d'abril de 2013, elevat a públic el 23 d'abril de 2013 per mitjà d'escriptura pública set-cents setanta-tres del notari del Col·legi de València José Corbí Coloma.  
  
I com a prova de conformitat amb el contingut d'aquest document, el firmen, per duplicat, en el lloc i en la data abans indicada.  
  
Santiago de Chile, 12 de maig de 2019.- El vicerector d'Investigació de la Pontifícia Universitat Catòlica de Xile: Pedro Bouchon Aguirre.  
Paterna, 27 de maig de 2019.- La directora executiva de la Fundació de la Comunitat Valenciana Centre d'Estudis Ambientals del Mediterrani: Salvadora Cabrera Avellá.